LidanRubinov/Halacha-QA huggingface dataset:
שאלה: תפילה: האם אני יכולה להתפלל היום בערב ערבית ואז למחרת זה פוטר אותי מתפילה?
תשובה: תפילת ערבית לנשים היא רשות. לאשכנזים אישה חייבת להתפלל שחרית ומנחה. לדעת הספרדים עדיף להתפלל שחרית - לקבל את היום בתפילה. לפי דעות מסוימות אישה ספרדית שהתפלל ערבית - יצאה ידי חובתה ליום המחרת. יש לכך מקום רק אם לא יתאפשר לך להתפלל שחרית למחרת. ציטוט: "והואיל ותקנו חכמים זמנים קבועים לתפילה, על הנשים להתפלל את תפילתן האחת באחד מהזמנים שתקנו חכמים, בזמן של תפילת שחרית או בזמן של תפילת מנחה או בזמן של תפילת ערבית". עייני בתשובה המפורטת:
שאלה: נוסח בתפילה: לך כבוד הרב, אני חצי תימנייה וחצי אשכנזייה, אבא שלי תימני. ונון לפי היהדות צריך ללכת לפי המנהגים של האבא אבל בתפילה אני הרבה יותר מתחברת לנוסח האשכנזי. אז מותר לי להתפלל בבית כנסת אשכנזי? מראש וחג שמח! אשמח אם תענה לי על זה כמה שיותר מהר.
תשובה: ב"ה, מותר להתפלל בבית כנסת אשכנזי אבל בסידור תימני. דני ארגמן
שאלה: שמירת נגיעה: למה אנחנו שומרים נגיעה?
תשובה: ב"ה, אנחנו שומרים נגיעה כי כך ה  רוצה וכך אמר. (ויקרא יח יט מלבי"ם שם, קיצור שולחן ערוך קנב סעיפים ח,י,יג) לנגיעה יש כח עצום שמחבר, ובכח הזה משתמשים כשצריך ונמנעים כשלא צריך, אחרי החתונה צריך את המגע זה מחבר ובונה. אגב, אם משממשים בכח הזה לפני החתונה הוא מאבד מעצמתו וקסמו. דני ארגמן
שאלה: השלמה בתפילה והשתתפות בריקודים שאין בהם נגיעה: 1)עכשיו בחול המועד מתפללים גם שחרית וגם מוסף,אם אני מגיע מאוחר ולא אומר סדר הקורבנות ופסיקי דזמרה מתי אני יכול להשלים אותם והאם אני יכול להשלים רק אחרי מוסף? 2)אם יש ריקודי שורות שבו נשים וגברים רוקדים ביחד אבל לא נוגעים אחד בשני האם מותר לי להשתתף בריקודים? כי כל אחד רוקד עם עצמו ואין מגע 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב מועדים לשמחה ויום טוב
תשובה: א. יש דעות שונות ביחס לצורך בכלל להשלים פסוקי דזמרה אם לא מספיקים לומר קודם תפילת עמידה. לנוהגים להשלים - אפשר להשלים אחרי מוסף. אבל למה לאחר לתפילה? ב. אין לרקוד כל סוג של ריקודים ביחד, גם אם לא נוגעים.
שאלה: הופעה במוצאי שבת: 1)יש במוצאי השבת הקרובה הופעה שמתחילה ב 20:45 ואילו שבת יוצאת ב 19:44,אני יכול להוציא את השבת,לעשות הבדלה וללכת לאירוע בלי לחלל את השבת ובלי לעשות את ההכנות להופעה,האם מותר לי ללכת להופעה הזו? כי אולי יחללו שבת ואולי יעשו הכנות משבת לחול 2)האם במקרה הזה אפשר לחכות עד ל כדי שיעשו? ואם כן כמה זמן? 2)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב יום טוב ומועדים לשמחה
תשובה: אין לי כל ספק שיהיה חילול שבת בהכנות להופעה זו. יכול להיות שניתן לסמוך על דעות בהלכה שמתירות את העניין, אולם לא ברור למה לחפש קולות, ולמה ליהנות מחילול שבת. אליבא דמשנה ברורה יסוד "בכדי שיעשו" הוא בעשייה של גויים, ולא של יהודים.
שאלה: קטניות בשבת לאחר שביעי של פסח: האם השנה כששבת לאחר שביעי של פסח היא בעצם לא פסח מותר לי-אשכנזיה-להכין בערב שביעי של פסח קוטניות עמ"נ שנאכלם בשבת? האם מותר לי להכין אותם?בכלי הפסח שלי
שאלה: שיעורי השקפה בישיבות,האם זו שטיפת מוח פוליטית?: לכבוד הרב, קראתי ששיעורי "השקפה" לא היו בישיבות בעבר ובטח ובטח לא היו בישיבות בגולה. כיום עושה רושם ששיעורי ה"השקפה" הפכו בעצם לשטיפת מוח פוליטית. למה אדם צריך שיגידו לו איך להסתכל על העולם, על החיים במדינת ישראל, על יחסיינו עם שכניינו הערבים וכו במסווה של פרשנות או דרשה תורנית? למה שלא יפתח כל אדם השקפה והבנה על החיים מתוך לימוד מעמיק בתורה ובסיפרי המוסר? אשמח לשמוע את דעת הרב על שיעורי ההשקפה בישיבות כיום, האם הם נחוצים ומה תפקידם והאם הרב רואה את שיעורי ההשקפה כיום כלימוד תורה?
תשובה: אני לא מכיר את התופעה עליה אתה מדבר, וממילא איני יודע לענות לך עליה. אני לא מכיר את המונח "שיעורי השקפה". לא מכיר שיעורים שאומרים לבחורים איך להסתכל על העולם (למעשה איני מכיר מושג כזה, ואיני מבין איך אפשר לומר דבר מה בעל משמעות על "איך להסתכל על העולם), או משהו מעין זה. לגבי החיים במדינת ישראל   גם כאן איני יודע למה אתה מתכוון. בישיבתי יש בית מדרש ציבורי, בו עולות סוגיות הנוגעות לחיים הציבוריים במדינת ישראל, מתוך עולם המקורות המגוון של תורה, ואף אחד לא אומר לבחורים מה לחשוב, כי אם דנים ביחד בשאלות העומדות לדיון, במקורות הרלוונטיים, בפער הגדול שעדיין קיים גם לאחר העיון במקורות, ומתוך כך בציפייה שבחור יפתח השקפה והבנה מתוך לימוד מעמיק בתורה ובסיפורי המוסר. ראיה לדבר שאני לא מכיר את התופעה שאתה מדבר עליה היא העובדה שבישיבה בה אני מלמד   יש דעות שונות גם בין הרמי"ם וגם בין הבחורים, כך שאיני מכיר את התופעה של שטיפת מוח או פרשנות פוליטית במסווה של פרשנות. אני כן רואה חשיבות עליונה ללימוד כל צדדי התורה   בין הצדדים ההלכתיים, בין הלמדניים, בין הפרשניים, בין המחשבתיים, בין המוסריים, בין האגדתיים וכדו. אם שאלתך מתייחסת לעובדה זו   אני רואה אותה כמבורכת ביותר, וכחלק מגאולת התורה ושיבתה לציון. האם יכול להיות שלא הבנתי את דבריך כראוי?
שאלה: ציצית: הרב. 1. האם יש עניין לשים בציצית פתילות עבות? (אני אשכנזי אם זה קשור). מצד אחד, אחרי המעשים נמשכים הלבבות ולדעתי זה יכול לעזור. זה נראה יותר רציני לדעתי. מצד שני, אני מפחד שאולי אם אני אשים יהיה בזה צד של יוהרא ולהראות לחברה שאני הולך עם פתיליות עבות. כדי ש"יתפסו" ממני. האם כדאי?! אני בעיקרון רוצה לשים.
תשובה: אם אתה רוצה לשים אז אתה צריך לשים. עבורך זה צעד קדימה - ראוי שתצעד אותו. עניין היוהרה תלוי רק בך: אם אתה לא תראה לכולם את הפתילות העבות, לא תהיה בכך יוהרה.
שאלה: בחירת שם לתינוקת: מתחבטת לגבי שם לתינוקת -רומי שקד או מיה? הבנתי שמיה זה מי ל-ה וזה ממש טוב?
תשובה: אינני מבין בשמות, מצאתי דברים יפים באתר של הרב רביד נגר. הנה קישורים לשלשת השמות רומי - הוא לא ממליץ שקד - ממליץ בהסתייגות קלה מיה - לא ממליץ מזל טוב - תזכו לגדלה לתורה לחופה ולמעשים טובים.
שאלה: ספירת העומר: אני אוהבת נורא לשמוע שירים כשאני עצובה זה עוזר לי האם אני יכולה לשמוע שירים???
תשובה: הרב מלמד קובע שאפשר לשמוע במכונית, מוזיקה אלקטרונית (לא מכלי נגינה) כשלא שומעים שירים שמחים, כדי לא להרדם. נראה שגם במקרה שלך את יכולה לשמוע (לא מכלי נגינה ולא שירים ממש שמחים) רק כשאת עצובה, כדי להתעודד. עייני בקישור להלן הרב לבנון מתיר לשמוע מוזיקה אלקטרונית
שאלה: פוחדת: גדלתי בישוב שלצערנו חוות הרבה ארועי טרור ונפגעי טרור, כיום אני נשואה ואני גרה בישוב אחר ביו "ש ואני פוחדת. כל נסיעה להורים, כל נסיעה עם הילדים עוברת עם הרבה דפיקות לב. אני פוחדת שח "ו יקרה משהו לי או לילדים, אני יודעת שאומרים שכל שעושה ה הכל לטובה, אבל אני רוצה לראות את הילדים שלי מתחתנים ומביאים ילדים ואולי גם נכדים. אני לא יודעת מה התכניות של ה אבל אני לא רוצה שיבחר לי מסלול אחר.והדבר גורם לי פחד וחוסר ודאות, והרבה חרדות. איך לא מפחדים?
תשובה: אני יכול להתמודד רק עם חלק משאלה זו. בוודאי שהתמודדות מקצועית עם פחדים תועיל לך, וכדאי לך ללכת אליה, אולם זה לא תחום שאני יכול לעזור בו הרבה. מה שאני יכול להציע הוא בתחום הרוחני. אינני חושב שניתן לגרש את הפחדים האלה. לכן, נכון יהיה דווקא להזמין אותם. להזמין אותם לתפילה שלך, ולומר שהם יהיו חלק מהתפילה לפני שאת נוסעת  להזמין אותם לתיקון המידות שלך, ואת יכולה לבדוק בתוך עצמך איזה תרומה יכולים הפחדים האלה לתת לך כחלק מעבודת תיקון המידות  להזמין אותם לתקוות שלך, ולראות כי על אף כל הפחדים שיש לנו   חלק גדול של התקוות והציפיות שלנו מתגשם, ועוד ועוד. בדרך זו, הפחדים אינם מהווים אויב, אלא חלק מהחיים שלנו, ומהעמידה שלנו בפני הקב"ה עם הפחדים האלה. האם את מסוגלת ללכת בדרך זו? וחג שמח
שאלה: אכילת חמץ בשוגג בפסח: במהלך חול המועד יצא לי לפתוח דוריטוס כתום. בביס הראשון הרגשתי שמשהו לא ר, וישר התחלתי לחפש את הכשרות לפסח. ולא מצאתי הכשר לפסח, ותוך כדי חיפוש אני רואה שכתוב בתחתית האריזה חמץ האם יש כפרה לעניין הזה? לידיעת הגולשים: הדוריטוס נקנה מסופר חרדי יום לפני הפסח ועקב זה, לא חיפשתי בקניית הממתקים לילדים את הכשרות לפסח כי על רוב הדוריטוסים ראיתי תווית כשר לפסח, ולקחתי מכל הטעמים. תשימו לב לכל מוצר בפני עצמו ולא להסתמך על הסופר או על מוצרים דומים.
תשובה: בזמן שבית המקדש קיים מביאים קרבן חטאת על אכילה בשוגג, כאשר מתמלאים כל התנאים של קרבן חטאת. אין לנו היום קרבן חטאת, ועל כן אנו מחפשים אחר ממלאי מקום של קרבן זה. ח לימדו אותנו כי יש ללכת בשני כיוונים. הכיוון האחד הוא לקבל על עצמך שמירה יתרה בנושאי חמץ בשנים הבאות, ובדיקה קפדנית על כל מוצר, כדי שהנפילה הזו בשוגג תהפוך להיות מקור להעצמת הקשר לדיני פסח ולתיקון מה שצריך לתקן. הכיוון השני הוא לימוד תורה ועשיית מעשים טובים, שהם המכפרים הגדולים מכולם. וכמובן, לא לשכוח כי מצוות היום אינה להצטער, אלא לשמוח בשמחת החג. אל תשקעי בצער אלא בתיקון. וחג שמח
שאלה: חלום: חלמתי אתמול בבוקר שאני רואה את המוות שלי. אני נמצאת מחוץ לגופי ומסתכלת עליו צף על המים. יש לציין שהתחושה היתה מאוד טובה ומרגיעה, כאילו חזרתי למקום הטבעי שלי. איכשהו, בחלום היו לי עוד כמה שעות לתקן את מה שהשארתי בעולם ובמיוחד חוב כספי ( אני מציינת שלא זכור לי שאני חייבת כסף למישהו) מה עליי לעשות? ב מראש
תשובה: הדבר הטוב ביותר לעשות במצב זה הוא לשאול את עצמך אילו השלכות טובות החלום הזה משליך עלייך: מה את חשה שאת יכולה לעשות מכוחו של חלום זה, מהמחשבה הנעימה על הנשמה שמחוץ לגוף, להיכנס לעולם של תיקון בתחומים שונים (גם אם הם לא כספיים) וכדו. החלום הוא כלי שבידינו, והשאלה היא לאן אנחנו מובילים אותו. אם את תובילי אותו למקום שבונה אותך ויוצר בכך כוחות מחודשים - זה יהיה נפלא. האם את יכולה ללכת בדרך זו? וחג שמח
שאלה: יש לי המון חברות- אבל אני ממש רוצה חבר.: לפני כ4 חודשים נכנסתי להדרכה בסניף. לפני כניסתי להדרכה לא קיימתי קשרים עם בנים ובקושי דיברתי עם בנים(אנחנו רק אחיות בבית ואין לי קרובים בארץ). במהלך הזמן התרגלתי אך אני עדיין מרגישה לא בנוח לידם. וגם: בזמן האחרון אני מרגישה שהייתי רוצה קשר ומישהו לדבר איתו על חיי ועל הקשיים שלי. אומנם יש לי חברות מדהימות שאני יכולה לספר להן הכל, אך משהו אצלי לא שלם ויש רצון להיות אהובה על ידי מישהו.
תשובה: לך צדיקה! יישר כוח שלקחת על עצמך את עול ההדרכה! המון המון בהצלחה בהמשך! אם הבנתי נכון את חשה שאת רוצה קשר עם בן. אז ככה. האדם בהגדרתו הוא אדם חברתי. העונש הכי גדול על האדם הוא ניתוקו מהחברה ומהעולם. קשר עם אדם כלשהו הוא צורך בסיסי של ממש. קשר עם בן זוג לחיים זה עוד שלב שהוא גם בסיסי וחשוב. קשר עם בן יכול להיות בגלל שלוש סיבות: 1. הצורך הפיזי- הצורך הרדוד ביותר, מגע, חיבוק וכו 2. הצורך הנפשי- הצורך להיות נאהב, לאהוב, לשתף בחוויות וכו 3. הצורך השכלי- ההבנה שצריך להקים משפחה, להביא ילדים לעולם וכו הצורך שלך הוא הצורך הנפשי. בעצם אנחנו צריכים לשאול- האם קשר עם בן צריך להיות בגלל צורך נפשי ורק בגללו? אם היית בגיל הבשל גם לצורך השכלי- קרי, הקמת משפחה- ברור שיש ליצור קשר עם בן. מהות חיי הנישואין הוא הדיבור, השיתוף והאהבה. את אמנם לא ילדה, אך אינך בגיל המתאים לנישואין. את באמצע. זה שלב קשה, משום שהצורך הנפשי זועק אך את בוסרית לחתונה. בשלב הזה (שהוא קיים אצל בנות רבות ואצל בנים רבים) אנחנו צריכים לנשוך שפתיים ולחכות בסבלנות לשלב בו נצטרך להתחתן. ומדוע לא לקיים קשר רק על בסיס נפשי? שלוש הסיבות לקשר עם בן ארוגות זו בזו. שתי וערב. אי אפשר להפריד אותן. אי אפשר ליצור קשר עמוק ואמיתי בפן הנפשי עם בן בלי להיגרר אל צד הפיזי ואל הצד השכלי. ח הגדירו זאת כ"אין אפוטרופוס לעריות". וחבל על עגמת הנפש שתיגרם בעקבות רצון להתחתן כששניכם בגיל 16. לכן, עם כל הקושי שבדבר (והקושי הוא עצום!) נסי לחפש חברה טובה שאיתה תשתפי את הכל. ותחכי עוד קצת. ממש עוד קצת לשלב בו תשתפי בן בחייך. מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552
שאלה: פסח: שכחנו להכשיר את המוצצים (הבנתי שזה מה שצריך לעשות) האם אסור לי להשמתש בהם?
תשובה: אסור להגעיל כלים בפסח עצמו.
שאלה: כשרות מוצרים ללא סמל: האים מותר להשתמש במוצרים שכתוב עליהם השגחה של רבנות מסוימת אך אין על המוצר את הסמל של הרבנות?
תשובה: אני חושב שכן. אבל הטוב ביותר הוא להתקשר לרבנות הנ"ל ולשאול.
שאלה: כשרות לדפי נורי: ישנן אצות נורי לסושי הכשרות לפסח והכשרות בדץ או למהדרין אם כן, איזו חברה?
תשובה: כרגע אין בשוק, אבל השמועה אומרת שבקרוב כו יהיה.
שאלה: ביטול משרת הראון לציון: לכבוד הרב שליט"א בקדנציה הקודמת ביטלו את משרת הרב הראשי הספרדי ויחד עמה את משרת הראש"ל (אני יודע שזה ביטול גם הרב הראשי האשכנזי). שאלתי היא מדוע הרבנים לא יוצאים נגד ביטול חסר התחשבות זה. במשרה זו ישבו ענקי עולם ר משה גאלטי, מהרי"ט אלגאזי, היש"א ברכה, הרב עוזיאל, הרב יצחק ניסים, מרן הגר"ע, הרב אליהו ועוד גדולים. חורה לי על הנתק של רבנים מסויים מהעם שגדל על סיפורי אלו הצדיקים ועל החשיבות הסמלית של משרה זו שהיא סמל לענווה שר משה גלאנטי לא רצה שיקראו לא ראש הרבנים אלא רק הראשון הדוברים, והכבוד שהגלימה התרבוש הביאו לרב ולתורתינו הקדושה. יש אנשים שמשרה זו חשובה להם יותר מהכסף שהיא מכניסה אלא היא מסמלת בעיניהם המון. לענ"ד מחובתם של הרבנים ושל אנשים בעלי השפעה לשמור על משרה כה חשובה ללב רבים, אפילו לקבוע שגם אם יבחר רב אשכנזי הוא יקרא הראשון לציון וילבש את הגלימה ותרבוש (אפילו רק ביום ההכתרה, כמו הרב עוזיאל). הרב יצחק יוסף סיפר שהרב קוק הוסיף את הרב הראשי האשכנזי הוא ביקש רשות מהראש"ל דאז ר יעקב מאיר והוא הסכים, אם לבטל משהו תבטלו את המשרה החדשה- הרב הראשי, אבל לא את הראשון לציון. מצטער על האריכות אבל בתור ילד שגדל על סיפורי הראשון לציון כואב לי מאוד הביטול הזה דרך אגב בתור ילד שגדל במוסדות החמ"ד חשוב להוסיף שאת כל הרבנים הספרדים שאני מכיר זה מהבית ואולי זה עוד סימן שמראה ניתוק מהבתים של הספרדים ועדות המזרח וצפון אפריקה. לדעתי זה בושה שמעולם לא דיברו אתנו על משפחת אביחצירא המפוארה ועל משפחת מאזוז ומשפחת חזן ואפילו על ראש בני הגולה הבן איש חי מעולם לא שמעתי מילה. איך על אוהבי ארץ ישראל קמותם דילגו ועל החזון איש מעולם לא דילגו (ואני שמח שלא דלגו).
תשובה: אני לא בטוח שאני יודע על מה מדובר. היכן ביטלו את משרת הראשון לציון?
שאלה: כשרות בפסח: יש לי בבית צ יפס כשר לפסח שפתחנו אותו לפני פסח מותר לאכול ממנו או שצריך לזרוק אותו?
תשובה: אם הוא בוודאות לא בא במגע עם חמץ - הדבר מותר. רבים נוהגים בחומרה לא לאכול דבר שנפתח לפני פסח, וזה מנהג יפה, אולם הדבר אינו אסור.
שאלה: הורדת שיער אצל נשים בספירת העומר: האם מותר לנשים להוריד שיער באזור הפנים בספירת העומר או שזה אסור כמו תספורת?
תשובה: לא נהגו נשים להימנע מכך.
שאלה: דייטים: אני בת 19 והכירו לי מישהו. ההכרות בנינו לא היתה על בסיס הכרות מעמיקה של שנינו אלא דברים כלליים כמו גיל שהיה נראה רלוונטי להפגיש בנינו. נפגשנו 4 פעמים בחודשיים. אנחנו לא מתראים הרבה כי הוא בצבא. בפעם הראשונה מאוד נהנתי והתרגשתי, אבל מאז אני פחות ופחות מתרגשת מהמעמד, והמחשבה על הקשר הזו מטרידה אותי הרבה. ההיגיון אומר לי להמשיך להיות איתו בקשר כי באמת נראה שאנחנו מאוד מתאימים, אבל הרגש לא נותן לי רצון להיות בקשר הזה.אני לא יודעת מי יכול לעזור לי לפתור את החידה ואני לא מוצאת תשובה חד משמעית בתוכי. אשמח לשמוע מה לדעתך אפשר לעשות?
תשובה: ברוכה הבאה לעולם הדייטים. הדברים החשובים ביותר נכתבו בסוף המכתב שלך. אכן, אף אחד לא יוכל לעזור לך לפתור את החידה, וכנראה שלא תמצאי תשובה חד משמעית בתוכך אף פעם. בדיוק בשל כך, יש צורך בראש ובראשונה לתת לזה קצת זמן. אם תראי כי הזמן אינו מקדם שום דבר בתחום הרגשי ביניכם - סביר להניח כי כדאי לך לבחון אפשרות להפסיק את הקשר הזה. אם תראי כי דברים מתקדמים - אדרבא, יהיה מכון לחפש דרכים להעצים את הקשר הזה. זה טבעם של דברים. מנסים להתחבר הן ברגש והן בתפישות העולם, וכששני התחומים האלה נפגשים, זה בדרך כלל סימן טוב. האם נראה כי אפשר לעזור לך יותר? וחג שמח
שאלה: בית יוסף: אני משתדל בעז"ה לפסוק כמרן הגר"ע זצ"ל, אוכל לאכול כשרות בית יוסף, אם לא, מה הדין בפסח שחוץ מבת יוסף יש את אחד מהמומלצים?
שאלה: תרופות בפחח דחוףףףף: אני לא מרגישה טוב, יש לי כאב שיניים האם מותר לי לקחת כדור נורופן בגלל פסח??? דחוףףף
תשובה: בשל העובדה שהכדור נלקח בבליעה ואין בו חומרי טעם - הדבר מותר.
שאלה: ספירת העומר: האם מותר לנגן בגיטרה בספירת העומר בבית ולא ליד קהל(אם זה עושה לי טוב)? ב מראש.
תשובה: אין איסור בכך. אלו לא ימי בין המצרים.
שאלה: תלישה בגוף: האם מותר להוציא חתיכות עור דקות ודי רופפות מהעור? האם מותר לתלוש שערות סתם ככה ממקומות בגוף (זקן,אף) לא לשם יופי?
תשובה: מותר לתלוש את חתיכות העור המעט יבשות (כמובן שלא בשבת ויום טוב). לגבי תלישה סתם כך של שערות - השאלה לא ברורה: מה הסיבה אם לא יופי, והאם מדובר בבן או בבת.
שאלה: רחצה בים בעומר: אתחיל בזה שאני ממוצא ספרדי ואבקש תשובה לגבי מנהגי הספרדים. ללכת לים לפני ל"ג בעומר - אני מסורתי (מניח תפילין בכל יום שצריך), שומר גילוח ותספורת עד ל"ג בעומר, אבל לא דתי, ולא מדליק אש בשבת (כן נוסע, כן מדליק חשמל, רק לא אש). האם מותר ללכת לים בימים האלה עד ל"ג בעומר (או שבועות) או שאסור - אם אסור איך זה נקרא ומה הסיבה?
תשובה: אין איסור ללכת לים בימי הספירה. יש הנמנעים, וזה חלחל מימי בין המצרים, אולם אין איסור בדבר. ברם, הקפדה משמעותית הרבה יותר היא לא ללכת לים מעורב. וחיזוק
שאלה: צניעות בפגישות: כבוד הרבה אני בת 22 והתחלתי להיפגש עם בחור בן 25. נפגשנו בינתיים 3 פגישות, והרגשתי שיש חיבור ממש טוב, ושגם מבחינת השקפה אנחנו דיי באותו הכיוון. העניין הוא שבמהלך הפגישות הוא מתיישב ממש קרוב אליי, ובפגישה האחרונה זה כבר באמת היה נראה לי לא לעניין, ממש קרבה של "עוד שניה נוגע". (למען האמת גם דיברנו על דברים יותר אישיים ונפתחנו יותר אחד לשני ואולי זו גם הסיבה.) אני לא יודעת מה לעשות. האם זה מראה שהוא לא באמת תורני כמו מה שהוא משדר בשיחות איתו? האם זו עילה לסיים את הקשר? וחג שמח! מוריה
תשובה: ולמה הדבר לא מהווה הזדמנות לדבר על זה? אחרי כמה פגישות - זו הזדמנות נהדרת. ובעדינות וברגישות לפתוח את הנושא, ואז תוכלו להיות מחוברים יותר לעצמכם, ותעסקו גם בכך. האם זו לא דרך טובה יותר?
שאלה: חברה: אני צריך עזרה. הייתה לי משישהי שדיברתי איתה הרבה ובאיזה שלב הגענו למסקנה שאנחנו אוהבים.נפגשנו כמה פעמים,ודיברנו מלא,ושתינו הרגשנו שאנחנו מאוהבים.אפילו הגענו לזה שאנחנו מרגישים שאנחנו רוצים להתחתן,אבל זה לא הזמן.החלטנו להפסיק ואולי להמשיך עוד כמה שנים,אם עדיין נרצה.ממש קשה לי להפסיק לדבר איתה,ולחכות עוד הרבה זמן.אני מרגיש שאני אוהב אותה.אני חייב לציין שהרגשות ביננו חזקים ממש.מה אני עושה?איך מתגברים?איך יודעים לחכות?
תשובה: הבה נתקדם: מהן לדעתך האפשרויות העומדות בפניך?
שאלה: לקרא פסוקים מהטלפון: רציתי לדעת האם מותר לקרא תהילים מהטלפון ולא מספר תורה?
תשובה: למה לא? עיקר תפילת תהילים נעשית בפה, ובלב המכוון כתוצאה מאמירה זו, ואת המילים ניתן לקרוא מכל מקום אפשרי. כמובן שכאשר מדובר בקריאת התורה ההלכתית - ההלכות הן אחרות, אולם תהילים ותפילות בוודאי שמותר. ולוואי ותתקבלנה תפילותינו ברצון
שאלה: סגולות עובדות לפעמים?: האם יש מקרים שאנשים קוראים סגולה למציאת בן זוג או סגולה לילדים בריאים והסגולה עובדת?
תשובה: מי שמאמין בסגולות, הסגולות מסירות ממנו דאגה, ועוזרות לו להיות רגוע ושליו יותר.
שאלה: רמת כשרות שמנת: קנינו שמנת מתוקה להקצפה של חברת יטבתה בהכשר הרב רוביןמהדרין והרב הדאיה. על הקופסא יש הטבעה כשר לפסח ערב פסח אבל לא ליד חותמות הנ"ל. האם השמנת היא ברמת מהדרין? מראש על התשובה.
תשובה: את זה צריך לשאול במשרדי הרב רובין. תחזיק ביד את הקופסא כי יתכן שהם יצטרכו את פרטי המוצר כדי לענות על השאלה 089390816
שאלה: הלכות אזכרה: יש לי מספר שאלות. מה הדין ההלכה לגבי הדברים הללו: 1.עליה לקבר לצורך אזכרה שנה חמישית שלא בתאריך הנפטר ולא בראש חודש אלא בתאריך שרירותי 2. האם מותר לקיים סבב אזכרות כלומר לבקר ב10 קברים אחר אחרי השני שאף אחד מהם לא במועד הפטירה ולא בראש חודש אלא בתאריך שרירותי? אזכרה, כלומר רק אמירת קדיש ואותיות נשמה ללא ברכות ואמירת דברים בזכרון הנפטר. 3. האם נדרש מניין על מנת לומר את הקדיש ומה דינו של קדיש זה? 4. האם בכלל קיום אזכרה כזאת בגדר מותר, והאם מועילה לעילוי נשמות הנפטרים?
תשובה: א. בדרך כלל עולים בתאריך, אלא אם כן קביעת תאריך אחר תביא ליתר כבוד לנפטר (כי יבואו עוד אנשים וכדו ). ב. כאשר משפחה מזדקנת ולא מצליחה לעמוד בעומס - יש העושים זאת בפועל. אין על זה הלכות של ממש, אולם ראוי שלא לעשו כך אם אפשר. ג. יש צורך במניין לצורך אמירת קדיש. ד. אנחנו לא ממש יודעים מה מועיל לנשמת הנפטר ומה לא, אלא דנים בחובות שלנו כלפי זיכרון הנפטר. ונחמה
שאלה: איך נהיים אנשים טובים יותר?: איך מתקרבים אל הקב"ה? איך נהיים אנשים טובים יותר?
תשובה: אלו שתי שאלות מאוד עמוקות. א.אני חושב שהתשובה לשאלה הראשונה היא השאלה השניה. הווה אומר איך מתקרבים לקב"ה? נהיים אנשים טובים יותר, והמדרש גם מתאר זאת ואומר שאם אתה רוצה לדבוק בקב"ה הדבק בדרכיו. מה הוא רחום אף אתה רחום. וכן הלאה. ב.אבל איך נהיים אנשים טובים יותר? בשביל להיות אדם טוב יותר צריך ללמוד בעומק אמונה, תיקון מידות ובכלל לעבוד על עבודת ד. עבודת ד  איננה דבר שבא בטבעיות לאדם, זה משהו שצריך לעבוד עליו יום יום עד זקנה ושיבה. ג.אני ממליץ על כמה ספרים שאני חושב שיעזרו להתקרב לד  על ידי תיקון המידות. 1.מסילת ישרים. סולל את הדרך להתקרב אל הקב"ה ביחד עם להפוך את עצמך לאדם יותר טוב. 2.ארחות צדיקים, אורות התשובה, תיקון המידות, והלכת בדרכיו. יש עוד הרבה ספרים, אבל זה בעיקר. אני מקווה שזה עוזר ואשמח להמשיך ולעזור במה שאוכל במייל שלי elchananshmuel gmail.com ברכה ושמחה! אלחנן.
שאלה: שיעור נהיגה ועוף: כבוד הרב רציתי לדעת אם תוכל להביא לי תפילה להצלחה בשיעור נהיגה ועוד דבר רציתי לדעת אם אכלתי עוף כמה זמן צאיך לחכות עד לחלבי
תשובה: אני מכיר רק דרך אחת להתפלל על כך: לומר כמה פרקי תהילים, ואז לדבר עם הקב ה במילים שלך, ולבקש כי יסייע במבחן הנהיגה. התפילה האמיתית ביותר היא זו הנאמרת במילים שלנו. דיני בשר עוף זהים לדיני בשר בקר בהקשר זה, כל עדה לפי מנהגה. וחג שמח
שאלה: שכירות: יש לנו דירה להשכרה.ויש זוג שרוצים להכנס במיידית האישה גרושה עם ילדה בת 8 ובן זוגה והם לא נשואים. האם מותר לנו להשכיר להם? וחג שמח
תשובה: אין חיוב לברר דבר זה, אולם ודאי שעדיף שלא להשכיר להם באופן שברור שהם לא ישמרו טהרת המשפחה. עיין
שאלה: גרושה לכהן: האם איסור גרושה לכהן הו מדיני טמאה וטהרה? זה נשמע לי מוזר. כי בד"כ טמאה קשורה למוות, ואילו דווקא אלמנה היא שחוותה מוות ולא הגרושה והיה אמור להיות שלכהן יהיה אסור להתחתן עם אלמנה קודם כל ואז אולי גם גרושה. ואם זה מדינים של מום פסיכולוגי- גם כאן לאלמנה יש מום של אבל. ואם מדובר בכשל בחיי הנישואים- יכול להיות שהאישה לא אשמה אלא הבעל. ואולי דווקא בגלל החובה הזו הוא יצטרך להיפרד מאהובת ליבו ואז באמת יהיה שרוי בצער ובטומאה?
תשובה: הבה נזכיר לנו את היסודות. האיסור הוא כיוון שהקב ה כתב בתורתו שהדבר אסור. אנחנו מנסים להבין את יסוד האיסורים בכוח שכלנו, כיוון שהקב ה לא כתב את טעם האיסור בתורה. לאור הדברים החכמים שכתבת, ניתן אפוא להסיק כי האיסור אינו קשור לטומאה ומוות, וגם לא לצער או לדברים אחרים הכרוכים בכך. סביר אפוא יותר להניח כי האיסור הזה קשור דווקא לחייל, והתורה רוצה כי הכהן המחובר לחיים ודבק במקור החיים - יהיה קשור גם בברית חיים עם אישה שאין לה ברית קידושין עם אף אחד אחר מלבדו. בלעדיות זו קיימת כאשר היא אלמנה, שכן אין דבר הקושר את בעלה הקודם אליה, אולם היא לא קיימת כאשר היא גרושה. וחג שמי
שאלה: היתחזקות: אני מריגשה שאני מיתחזקת,רק אם אני רואה דברים עצובים!!רק אם קורה משהו עצוב.כשהכל רגיל,אני חזקה ר,אבל כשקורה משהו אני לא יכולה להסביר איך אני מיתחזקת. אז איך אני אמורה להיתחזק ולהאמין גם כהשכל רגיל וב ה לא קורה כלום!!למשל מודיעים שיש חס וחלילה פיגוע,ואם אני לוקחת את המיקרה(פיגוע)קשה ועמוק, אז אני מיתחזקת מיזה!!זה יכול להישאר לי כמה חודשים ואז לעבור!!לא לעבור לעבור,כלומר פחות להיות מחוברת.כשיש פיגוע למשל חס וחלילה,אני ישר הולכת לראות תמונות של זה כדי להיתחזק.אני מריגשה שאני מחוברת יותר להק בה רק כשקורה משהו.מה לעשות?! ענקית.ואם אפשר בבקשה לשלוח את זה ישר למייל? (:
תשובה: וישר כוחך על הפנייה והשאלה! יכולים להיות כיוונים שונים וכיון שאיני מכיר אותך אוכל לציין אותם בקצרה: ספרי אמונה וספרי סיפורי השגחה פרטית (כמו למשל סדרת הספרים שיצאה על הרב אליהו זצ"ל). התבוננות עצמית - לשאול את עצמך תוך כדי היום ובסוף היום היכן ראיתי את יד ה  היום. תפילה ואמירת תהלים בכוונה. אפשר לקבוע זמן קבוע ואפשר באופן ספונטני מידי פעם. היעזרות באתרים מתאימים, כמו למשל  הידברות. מקווה שעזרתי יעקב yaakov36 gmail.com
שאלה: פחד: יש מישהו שאני מכירה שיש לו חרדות הוא מפחד מכל מיני דברים אני לא יודעת בדיוק מה יש לו אבל אני יודעת שזה מאוד חמור אז חשבתי אולי פסיכולוגים לא יעזרו לו יש משהו בקבלה שיכול לעזור לו?
תשובה: קבלה לא עוזרת לכאב שיניים או לקוצר ראיה - מפני שאלו דברים גופניים שצריכים טיפול גופני: רופא שיניים ורופא עיניים. קבלה לא עוזרת לחרדות או לדיכאון מפני שאלו דברים רגשיים וצריכים טיפול רפואי. אם את רוצה לעזור, תעודדי אותו ללכת לפסיכולוג או לפסיכיאטר. בשורות טובות
שאלה: חמץ: חג שמח, שאלתי לפני כמה ימים לגבי חמץ גמור בפסח וכנראה לא הובנתי נכון. השאלה היתה: נשארו לי שלוש שקיות סגורות של פרורי לחם לפני פסח. בד"כ כשנשאר לי חמץ גמור לפני פסח אני תורמת אותו אך השנה לא הספקתי. החמץ נשאר בארון המטבח וכמובן שמכרנו חמץ. בבית הורי נהגו למכור גם חמץ גמור אך בעלי לא נוהג כך ואכן אני משתדלת לא להשאיר. מה צריך (ומה רצוי) לעשות עם פירורי הלחם לאחר הפסח? הבהרה: החמץ עדיין בבית בארון החמץ שנמכר. לא זרקתי כי זה היה נראה לי בל תשחית לזרוק שקיות סגורות. לא בטוחה שנהגתי נכון. אך השאלה היא מה ראוי לעשות איתו לאחר הפסח? לזרוק או להשתמש? (או אם ישנה אפשרות אחרת.)
תשובה: הדבר תלוי במינוי השליחות שהתכוונתם לו במכירת חמץ. אם התכוונתם למכור רק לא חמץ גמור - זהו חמץ שעבר עליו הפסח, והוא אסור. אם התכוונתם למכור בסופו של דבר את כל מה שצריך - מותר להשתמש. וחג שמח
שאלה: לרדת מהארץ ללימודי רפואה: רציתי לדעת האם מותר לצאת מהארץ אך ורק בשביל ללמוד בחול רפואה? (זה כמובן רק לאחר שיהיה ברור שלא אוכל ללמוד בארץ) והאם כדאי בכלל להתחיל ללמוד רפואה בידיע שזה לוקח הרבה זמן ושאני כן רוצה להקים משפחה, שומרת תורה ומצוות, אך שרפואה( מנתחת או אחות או מילדת) לוקחת זמן רב.
תשובה: מדובר בירידה ארוכה של שנים. אין זה בכלל ממון, אשה או תורה, שכן אפשר בנקל ללמוד בארץ להיות אחות או מילדת. על כן, יש להמנע.
שאלה: חלאקה ביום העצמאות: אשמח לדעת הרב האם אפשרי לקיים שמחת חאלקה ביום העצמאות עצמו כולל תספורת מלאה?
תשובה: ביום העצמאות אין לנהוג מנהגי אבלות של ספירת העומר. אם כן, לכולם מותר להסתפר או להתגלח. ק"ו לילד המגיע לגיל שלוש. הרב אליקים לבנון www.yelm.co.il
שאלה: השכרת דירה לזוג לא נשואים: האם מותר לנו להשכיר דירה שבבעלותנו לזוג שחיים ביחד ולא נשואים?היא גרושה עם ילדה בת שמונה. וחג שמח
תשובה: יש מקלים בכך, אך לענ"ד יש להמנע. אפשר להשכיר ליראי שמים או לכל הפחות לאנשים שעצם ההמצאות בדירה אינה איסור עבורם, וכגון זוג חילוני נשוי, או אדם יחיד